### Pielikums

Ministru kabineta

2021. gada 28. aprīļa

rīkojumam Nr. 281

**Satiksmes nozares prioritāri vakcinējamo darbinieku amatu saraksts**

**(V prioritāri vakcinējamo personu grupa)**

**I. Valsts akciju sabiedrība "Latvijas Gaisa satiksme"**

|  |  |  |  |  |
| --- | --- | --- | --- | --- |
| Nr.  p. k. | Amats | Pamatdarbība/  darba specifika | Pamatojums | Darbinieku skaits |
|  | Valsts akciju sabiedrības "Latvijas Gaisa satiksme" (turpmāk – LGS) gaisa satiksmes vadības dispečeri | Nepārtraukta un droša gaisa satiksmes vadības pakalpojumu sniegšana diennakts režīmā | LGS darbojas stratēģiski svarīgā nozarē un īsteno Latvijas valsts drošības intereses, sniedzot aeronavigācijas pakalpojumus un kontrolējot Latvijas valsts gaisa telpu.  LGS ir pienākums nodrošināt likumā "Par aviāciju" un saistītajos normatīvajos aktos valsts noteiktos uzdevumus arī ārkārtējās situācijas apstākļos, īstenojot valsts attīstības un drošības intereses, sniedzot aeronavigācijas pakalpojumus un veicot Latvijas Republikas gaisa telpas kontroli.  Saskaņā ar likuma "Par aviāciju" 42. pantu LGS nodrošina Latvijas Republikas gaisa telpas izmantošanas koordināciju un vadību militārajām vajadzībām | 64 |
|  | LGS tehniskā nodrošinājuma departamenta darbinieki | Nepārtraukta iekārtu (sakaru, navigācijas, radiolokācijas, meteoroloģijas u. c.) un sistēmu (gaisa satiksmes vadības sistēma ATRACC) darbības nodrošināšana atbilstoši starptautisko normatīvu prasībām diennakts režīmā.  Darbs maiņās, nodrošinot tehnoloģisko procesu nepārtrauktību, kas ir vitāli svarīgi kritisko sistēmu darbības nodrošināšanai | 41 |
|  | | | **KOPĀ** | **105** |

**II. Valsts akciju sabiedrība "Latvijas dzelzceļš"**

|  |  |  |  |  |  |
| --- | --- | --- | --- | --- | --- |
| Nr.  p. k. | Amats | Pamatdarbība/  darba specifika | Pamatojums | Darbinieku skaits | |
| 1. | Vilcienu dispečeri, vilcienu kustības organizācijas dežu­ranti, pārvadājumu dispečeri, dzelzceļa dispečeri manevru dispečeri, Rīgas pasažieru stacijas dežuranti | Vilcienu kustības organizēšana un kontrole diennakts režīmā, dzelzceļa satiksmes drošības nodrošināšana, lokomotīvju parka un lokomotīvju brigāžu darba organizēšana un koordinēšana | Valsts akciju sabiedrība "Latvijas dzelzceļš" (turpmāk – LDZ) Dzelzceļa likuma izpratnē ir dzelzceļa infrastruktūras pārvaldītājs, kas pārvalda gan publiskās, gan privātās lietošanas dzelzceļa infrastruktūru. LDZ atbild par Ministru kabineta 1998. gada 20. oktobra noteikumos Nr. 411 "Noteikumi par stratēģiskās un reģionālās nozīmes dzelzceļa infrastruktūras iedalījumu" norādīto dzelzceļa infrastruktūras iecirkņu uzturēšanu un to infrastruktūras vadību.  LDZ kā dzelzceļa infrastruktūras pārvaldītāja galvenie darbības veidi, t. sk. ievērojot Ministru kabineta 2010. gada 3. augusta noteikumus Nr. 724 "Dzelzceļa tehniskās ekspluatācijas noteikumi", ir:   * dzelzceļa infrastruktūras tehniskā aprīkojuma (t. sk. kustības vadības un signalizācijas sistēmas) uzturēšana (remonts un tehniskā apkope) un būvniecība (attīstība); * dzelzceļa satiksmes organizēšana, vadīšana un uzraudzība uz dzelzceļa infrastruktūras sliežu ceļiem; * dzelzceļa infrastruktūras kontrole un drošības sistēmu vadība | 46 | |
| 2. | Sliežu ceļu pārbaudes stacijas darbinieki | Sliežu ceļa ģeometrisko parametru mērīšana, kas ietekmē vilcienu kustības drošību un vilcienu plūdeņu kustību | 6 | |
| 3. | LDZ Elektrotehniskās pārvaldes energodispečeri, SCB dispečeri un MPC inženieri, elektromehāniķi, elektronisko sakaru tīkla un HBD ierīču kontroles mehāniķi, jaudas sadales dispečeri | Elektrotehnisko un sakaru vadības sistēmu monitorings diennakts režīmā, tehniskais atbalsts, bojājumu operatīva novēršana un remonts | 14 | |
|  | | | **KOPĀ** | **66** | |
|  | | | **Pavisam kopā** | | **171** |

Satiksmes ministrs T. Linkaits